open-index/open-wikipedia-markdown huggingface dataset:
ইয়াশিকা

থাম্ব|250px|Yashica MF-2 super

**ইয়াশিকা** (Yashica) জাপানী ক্যামেরা উৎপাদনকারী সংস্থা। এর যাত্রা শুরু করে ১৯৪৯ এর ডিসেম্বরে, জাপানের নাগানোতে। ৫৬৬ ডলার নিয়ে শুরুর সময় এই কোম্পানির নাম ছিল ইয়াশিমা সিইকি কোম্পানি যার ৮জন কর্মচারী ইলেকট্রিক ঘড়ির যন্ত্রাংশ তৈরি করত। এর পর তারা ক্যামেরার যন্ত্রাংশ তৈরি শুরু করে এবং ১৯৫৩ তে তারা তাদের তৈরি সম্পূর্ণ ক্যামেরা ইয়াশিমাফ্লেক্স নামে বাজারে আনে। ১৯৮৩ সনে সিরামিক পণ্যের বৃহৎ নির্মাতা প্রতিষ্ঠান কয়োসিরা ইয়াশিকা কিনে নেয়।

২০০৫ সনে কয়োসিরা তাদের সকল ইয়াশিকা, কনট্যাক্স ও কয়োসিরা ব্রান্ডের ডিজিটাল ও ফিল্ম ক্যামেরা উৎপাদন বন্ধ ঘোষণা করে।
এই ক্যামেরাগুলো রিল দ্বারা চলতো।কিন্তু বর্তমানে ডিজিটাল ক্যামেরা বের হওয়ার পর এগুলোর তেমন চল নেই। তাই এখন রিল ও আর পাওয়া যায়না।আর এই ক্যামেরাগুলোতে ছবি তোলা খুব ব্যায়বহুল। আর একটা রিল দিয়ে মাত্র ৩৬তা ছবি তোলা যায় এবং ছবিগুলো মন মতো না হলেও ডিলিট করা যায় না। অর্থাৎ ছবি খারাপ হোক আর ভালো হোক মাত্র ৩৬টি ছবিই তোলা যায়। যার কারণে বর্তমানে এগুলোর তেমন একটা চল নেই। তবে বর্তমানে এগুলো একটা এথনিক জিনিসে পরিনত হয়েছে। এই ক্যামেরা গুলো তাদের ঘরেই পাওয়া যায় যাদের ঘরের কেউ আগে বিদেশ থাকতো।তাই এগুলো তেমিন একটা দেখতে পাওয়া যায়না।এবং এগুলো একটা সেকেন্ড হেন্ড ক্যামেরার দাম বর্তমানে ৫০০০ থেকে ১০০০০  টাকা। কারণ এগুলো বর্তমানে বাড়িতে সাজিয়ে রাখার জন্যই কেনা হয়।বর্তমানে অনেক শৌখিন পরিবারে এগুলো দেখা যায়।

## তথ্যসূত্র

বিষয়শ্রেণী:জাপানের আলোকচিত্র কোম্পানি
বিষয়শ্রেণী:জাপানি মার্কা
বিষয়শ্রেণী:জাপানের বিলুপ্ত প্রতিরক্ষা কোম্পানি
টিডিকে

থাম্ব|রেকর্ডিং পণ্য
**টিডিকে** কর্পোরেশন যা প্রাক্তন টিডিকে ইলেকট্রনিকস কো: লি: নামে পরিচিত ছিল। ১৯৩৫ সনে স্থাপিত এই কোম্পানি ইলেকট্রনিক যন্ত্রাংশ, রেকর্ডিং পণ্য, স্টোরেজ মিডিয়ার উৎপাদক।

## বহিঃসংযোগ
* প্রাতিষ্ঠানিক ওয়েবসাইট
* বৈশ্বিক ওয়েবসাইট 

বিষয়শ্রেণী:ইলেকট্রনিক্স কোম্পানি
বিষয়শ্রেণী:জাপানের ভিডিও গেম কোম্পানি
বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি
বিষয়শ্রেণী:টোকিও ভিত্তিক প্রস্তুতকারক কোম্পানি
বিষয়শ্রেণী:জাপানি মার্কা
বিষয়শ্রেণী:জাপানের প্রতিরক্ষা কোম্পানি
বিষয়শ্রেণী:জাপানের ইলেকট্রনিক্স কোম্পানি
সৈয়দ মুহাম্মদ আবদুল ফায়েজ

**সৈয়দ মোহাম্মদ আবদুল ফায়েজ** (জন্ম: ২৫ ডিসেম্বর ১৯৪৭) বাংলাদেশের একজন শিক্ষাবিদ ও লেখক। তিনি বাংলাদেশ বিশ্ববিদ্যালয় মঞ্জুরী কমিশনের চেয়ারম্যান ছিলেন। এছাড়াও ঢাকা বিশ্ববিদ্যালয়ের ২৬তম উপাচার্য ছিলেন তিনি। বাংলাদেশ সরকারি কর্ম কমিশনের ষষ্ঠ চেয়ারম্যান হিসেবেও তিনি দায়িত্ব পালন করেছেন।

## প্রাথমিক জীবন
সৈয়দ মুহাম্মদ আবদুল ফায়েজ ২৫ ডিসেম্বর ১৯৪৭ ভারতের পশ্চিমবঙ্গ রাজ্যের ২৪পরগনা জেলায় জন্মগ্রহণ করেন। ঢাকায় বেড়ে ওঠেন তিনি। তার বাবা এ কে কেবি সৈয়দ মুহাম্মদ হাসান আলী তৎকালীন পূর্ব পাকিস্তানের একজন সরকারি কর্মচারী ছিলেন এবং ঢাকায় ম্যাজিস্ট্রেট হিসেবে চাকরি থেকে অবসর গ্রহণ করেন। তার মা ছিলেন ইউএন জোবেদা খাতুন।

তিনি ১৯৬৮ সালে অধ্যাপক ফায়েজ ঢাকা বিশ্ববিদ্যালয় থেকে মৃত্তিকা বিজ্ঞানে এম.এস. ডিগ্রি লাভ করেন। ১৯৭০ সালের ডিসেম্বরে, আবুল ফয়েজ পিএইচডি করার জন্য গবেষণা করার জন্য যুক্তরাজ্যে যান। ১৯৭৩ সালে যুক্তরাজ্যের আবারডিন বিশ্ববিদ্যালয় থেকে পি.এইচডি ডিগ্রি লাভ করেন।

## কর্মজীবন
সৈয়দ মুহাম্মদ আবদুল ফায়েজ ১৯৭৩ সালে তিনি ঢাকা বিশ্ববিদ্যালয় শিক্ষক হিসেবে যোগ দেন। 

১৯৮১ থেকে ১৯৮৫ সাল নাগাদ তিনি নাইজেরিয়াস্থ মাইদুগড়ি বিশ্ববিদ্যালয়ে রিডার হিসেবে কাজ করেন। 

১৯৮৬ সালের ২১ জুন তিনি ঢাকা বিশ্ববিদ্যালয়ে অধ্যাপক হিসেবে পদোন্নতি লাভ করেন।

ফায়েজ ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারি কর্ম কমিশন'-এর ষষ্ঠ চেয়ারম্যান; ইয়াজউদ্দিন আহম্মেদের অবসর গ্রহণের পর ১৯৯৩ সালের ৭ মার্চ তারিখে তিনি চেয়ারম্যান হিসাবে দায়িত্ব লাভ করেন এবং ১৯৯৮ সালের ৫ মার্চ পর্যন্ত এই পদে অধিষ্টিত থাকেন।

৯ সেপ্টেম্বর ২০০২ সালে তিনি ঢাকা বিশ্ববিদ্যালয়ের উপাচার্য হিসেবে নিয়োগ পান, ১৬ জানুয়ারি ২০০৯ সালে তিনি উপাচার্য পদ থেকে পদত্যাগ করেন। এর পূর্বে তিনি ঢাকা বিশ্ববিদ্যালয়ের সিনেট ও সিন্ডিকেটের নির্বাচিত সদস্য ছিলেন। তিনি কয়েক বছর হাজী মোঃ মহসীন হলের প্রভোস্ট ছিলেন। ঢাকা বিশ্ববিদ্যালয়ের শিক্ষক সমিতির সভাপতি এবং বাংলাদেশের সকল পাবলিক বিশ্ববিদ্যালয়ের সমন্বয়ে গঠিত বাংলাদেশ বিশ্ববিদ্যালয় শিক্ষক সমিতির ফেডারেশনের সভাপতি ছিলেন তিনি।  

৫ বছরেরও বেশি সময় তিনি বাংলাদেশ জাতীয় জাদুঘরের ট্রাস্টি বোর্ডের চেয়ারম্যান ছিলেন এবং ৬ বছরেরও বেশি সময় ফাউন্ডেশন ফর রিসার্চ অন এডুকেশনাল প্ল্যানিং অ্যান্ড ডেভেলপমেন্টের (এফইপিডি) ট্রাস্টি বোর্ডের চেয়ারম্যান হিসেবে দায়িত্ব পালন করেন। 

২০১৪ সালে ঢাকা বিশ্ববিদ্যালয়ের চাকরি থেকে অবসর গ্রহণ করেন। 

তিনি  স্টেট ইউনিভার্সিটি অব বাংলাদেশ নামে একটি বেসরকারি বিশ্ববিদ্যালয়ের সাথে যুক্ত, যার সাথে তার শুরু থেকেই মানসিক সংযুক্তি ছিল।

৫ সেপ্টেম্বর ২০২৪ সালে তিনি বাংলাদেশ বিশ্ববিদ্যালয় মঞ্জুরী কমিশনের চেয়ারম্যান হিসেবে দায়িত্ব লাভ করেন।

উচ্চশিক্ষা খাত নিয়ে তিনি নিয়মিত লেখালেখি করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৪৭-এ জন্ম
বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:বাংলাদেশ সরকারি কর্ম কমিশনের চেয়ারম্যান
বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় বংশোদ্ভূত বাংলাদেশী ব্যক্তি
বিষয়শ্রেণী:বাংলাদেশ বিশ্ববিদ্যালয় মঞ্জুরী কমিশনের চেয়ারম্যান
পাইওনিয়ার করপোরেশন

**পাইওনিয়ার কর্পোরেশন**, জাপানি বহুজাতিক বৃহৎ ডিজিটাল ইলেকট্রনিকস ইন্টারটেইনমেন্ট পণ্য নির্মাতা কোম্পানি। ১৯৩৮ সনে টোকিওতে স্থাপিত হয় রেডিও ও স্পিকার মেরামতকারি দোকান হিসেবে। বর্তমানে অন্যতম বৃহৎ অত্যাধুনিক ডিজিটাল ইন্টারটেইনমেন্ট পণ্য প্রস্তুতকারক।ইহা বর্তমানে বহু দেশে পণ্য সরবরাহ করে থাকে।

## বহিঃসংযোগ
* Pioneer Corporation (Japan)
* Pioneer Europe N.V. (Regional Headquarters)
* Pioneer Electronics (USA) Inc.

বিষয়শ্রেণী:ইলেকট্রনিক্স কোম্পানি
বিষয়শ্রেণী:জাপানি মার্কা
বিষয়শ্রেণী:জাপানের বিলুপ্ত প্রতিরক্ষা কোম্পানি
বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি
বিষয়শ্রেণী:প্রদর্শন প্রযুক্তি কোম্পানি
বিষয়শ্রেণী:লাউডস্পিকার প্রস্তুতকারক
বিষয়শ্রেণী:জাপানে সদর দফতর বহুজাতিক কোম্পানি
বিষয়শ্রেণী:হেডফোন প্রস্তুতকারক
নিকন

( বা ; ), এছাড়াও **নিকন** হিসাবে পরিচিত, একটি জাপানি বহুজাতিক কর্পোরেশন যার সদর দফতর টোকিও, জাপানের অবস্থিত, যা মূলত আলোকবিজ্ঞান এবং চিত্রায়ন পণ্যের বিশেষজ্ঞ।

ক্যামেরা, বাইনোকুলার, মাইক্রোস্কোপ, পরিমাপের যন্ত্রপাতি, স্টিপারস ইত্যাদি এর উৎপাদিত পণ্য। এটি নাইকন থেকে নাইকন গ্রুপ এ পরিনত হয়.।১৯১৭ সনে স্থাপিত এই কোম্পানি মিৎসুবিশির একটি অংগপ্রতিষ্ঠান।

## টীকা ও তথ্যসূত্র

## বহিঃসংযোগ

*
*Nikon 100th Anniversary - Anniversary Site
*I am Nikon blog 
*Nikon Metrology 
*Nikon Lens Reviews
*CMM-Manager 


বিষয়শ্রেণী:অপটিক্‌স উৎপাদনকারী প্রতিষ্ঠান
বিষয়শ্রেণী:জাপানের আলোকচিত্র কোম্পানি
বিষয়শ্রেণী:জাপানি মার্কা
বিষয়শ্রেণী:ক্যামেরা
বিষয়শ্রেণী:জাপানের প্রতিরক্ষা কোম্পানি
বিষয়শ্রেণী:জাপানের ইলেকট্রনিক্স কোম্পানি
বিষয়শ্রেণী:জাপানে সদর দফতর বহুজাতিক কোম্পানি
বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি
কুয়েতের জাতীয় পতাকা

[right|thumb|250px|[চিত্র:FIAV 110111.svg|23px অনুপাত: ১:২]]
কুয়েতের জাতীয় পতাকা ১৯৬১ সালের সেপ্টেম্বর ৭ তারিখে প্রবর্তিত হয়। একই বছরের নভেম্বর ২৪ তারিখে এটি প্রথমবারের মতো উত্তোলিত হয়।

পতাকার বর্ণ কবি সাফি আল দীন আল হালির লেখা একটি কবিতায় রয়েছে, যার ভাবানুবাদ হলো
* সাদা বর্ণটি আমাদের কাজের জন্য
* কালো বর্ণটি আমাদের সংগ্রামের প্রতীক
* সবুজ রঙটি বসন্তে আমাদের বাড়ির জন্য
* আর লাল, আমাদের অতীত

পতাকা উত্তোলনের নিয়মাবলী হলো -
* অনুভূমিকভাবে: সবুজ বর্ণের অংশটি উপরের দিকে থাকবে
* উলম্বভাবে: সবুজ বর্ণের অংশটি পতাকার ডানদিকে থাকবে

## বহিঃসংযোগ
* কুয়েতের ঐতিহাসিক পতাকার তালিকা (১৭১৪ হতে বর্তমান পর্যন্ত

বিষয়শ্রেণী:কুয়েত
বিষয়শ্রেণী:দেশ অনুযায়ী পতাকা
বিষয়শ্রেণী:কুয়েতের জাতীয় প্রতীক
বিষয়শ্রেণী:এশিয়ার পতাকা
বিষয়শ্রেণী:জাতীয় পতাকা
উত্তর কোরিয়ার জাতীয় পতাকা

250px|ডান|উত্তর কোরিয়ার জাতীয় পতাকা
**উত্তর কোরিয়া**র জাতীয় পতাকা ১৯৪৮ সালের ৮ই সেপ্টেম্বর তারিখ হতে প্রবর্তিত হয়। কমিউনিজমের প্রতীক লাল তারকাটি পতাকার মধ্যস্থলে সাদা বৃত্তের মধ্যে অবস্থিত। বৃত্তটি সম্ভবত কোরীয় সংস্কৃতির ইন-ইয়াং এর প্রতীক। শুরুতে উত্তর কোরিয়া জাপানী সাম্রাজ্য হতে স্বাধীনতা অর্জনের সময় দক্ষিণ কোরিয়ার মতো তাওবাদী ইন-ইয়াং চিহ্ন বিশিষ্ট পতাকা গ্রহণ করেছিলো, কিন্তু পরে সোভিয়েত ইউনিয়ন এর পতাকার আদলে বর্তমান পতাকা প্রবর্তন করে।

পতাকার লাল বর্ণটি বিপ্লবী দেশপ্রেম, নীল অংশগুলি সারা বিশ্বের বিপ্লবী জনতার সাথে কোরীয় জনগণের একাত্মতার এবং স্বাধীনতা, বন্ধুত্ব, ও শান্তির জন্য যুদ্ধ করার প্রতীক।

বিশ্বের সবচেয়ে বড় পতাকাদন্ডটি দুই কোরিয়ার মধ্যবর্তী যুদ্ধবিরতি রেখার সন্নিকটে গিজেওং-দং এলাকায় অবস্থিত। এটিতে ৩০০ পাউন্ড (১৩৬ কিলোগ্রাম) ওজনের একটি উত্তর কোরীয় পতাকা উত্তোলন করা হয়।

## তথ্যসূত্র

বিষয়শ্রেণী:উত্তর কোরিয়া
বিষয়শ্রেণী:দেশ অনুযায়ী পতাকা
বিষয়শ্রেণী:উত্তর কোরিয়ার জাতীয় প্রতীক
বিষয়শ্রেণী:এশিয়ার পতাকা
বিষয়শ্রেণী:জাতীয় পতাকা
ওমানের জাতীয় পতাকা

**ওমানের জাতীয় পতাকা** তিনটি অনুভুমিক অংশ, এবং একটি উলম্ব অংশ নিয়ে গঠিত। বামদিকের উলম্ব লাল অংশটির উপরের কোনায় রয়েছে ওমানের জাতীয় প্রতীক । সাদা অংশটি শান্তি ও সমৃদ্ধির প্রতীক, সবুজ অংশটি উর্বরতা ও সবুজ পর্বতমালা, এবং লাল অংশটি বিদেশি হানাদারদের বিরুদ্ধে জয়লাভের প্রতীক।

পতাকার লাল বর্ণটি দেশের পূর্বের পতাকায় ব্যবহার করা হয়েছিল, যখন দেশটির নাম ছিল *মাস্কাতের সুলতানাত*।

বিষয়শ্রেণী:ওমান
বিষয়শ্রেণী:দেশ অনুযায়ী পতাকা
বিষয়শ্রেণী:এশিয়ার পতাকা
বিষয়শ্রেণী:জাতীয় পতাকা
লুসিয়াস এপুলিয়াস

thumb|এপুলিয়াসের ছবি**লুসিয়াস এপুলিয়াস** (আনু. ১২৪ - আনু, ১৭০) রোমান লেখক এবং দার্শনিক।  নুমিডিয়ার (বর্তমান আলজেরিয়া) অন্তর্গত মাদাউরাস অঞ্চলে জন্মগ্রহণ করেন। তার বাবা ছিলেন একজন স্বনামধন্য ম্যাজিস্ট্রেট।

## জীবনচরিত
কার্থেজের একটি বিখ্যাত বিদ্যালয়ে সাহিত্যের পাঠ শেষ করার পর তিনি এথেন্সে গিয়ে দর্শন শাস্ত্র বিষয়ে অধ্যয়ন করেন। প্রচুর স্থান ভ্রমণ শেষে ১৫০ সালের দিকে তিনি রোম সফর করেন। ১৫৫ সালের দিকে এক সম্পদশালী মধ্যবয়স্ক মহিলাকে বিয়ে করেন। তার স্ত্রীর আত্মীয়-স্বজন দাবী করতেন যে, এই মহিলার ভালোবাসা পাওয়ার জন্য লুসিয়াস তার উপর কোন জাদুর প্রভাব খাটিয়েছেন।

## সাহিত্যকর্ম

তার প্রথম বিখ্যাত সাহিত্যকর্ম অ্যাপোলজিয়া নামে একটি পুস্তক আকারে প্রকাশিত হয়েছিল। বর্তমানেও এই বইটি পাওয়া যায়। এতে তিনি জাদুর প্রভাব খাটানোর ব্যাপারে তাকে অভিযুক্ত করার প্রতিবাদে একটি ভাষ্য যোগ করেন। এরপর তিনি নিজেকে সাহিত্য সৃষ্টি এবং বাগ্মীতা চর্চার কাজে নিয়োজিত করেন। ব্যাপক জনপ্রিয় হন এবং তার বেশ কিছু প্রতিকৃতিও কার্থেজ নগরীতে স্থাপন করা হয়েছিল।

লুসিয়াস এপুলিয়াসের সবচেয়ে বিখ্যাত সাহিত্যকর্ম হচ্ছে মেটামরফোসিস (রুপান্তর)। এর জনপ্রিয় নাম হচ্ছে **The Golden Ass** যার বাংলা অনুবাদের নাম দেয়া হয়েছে স্বর্ণগর্দভ। বাংলা একাডেমি থেকে প্রকাশিত এই বাংলা অনুবাদটি করেছেন আবদুল গণি হাজারী। এই উপন্যাসের প্রধান চরিত্র "লুসিয়াস" জাদুর প্রভাবে গাঁধায় রুপান্তরিত হন। বিভিন্ন অভিযান পরিচালনার পর অবশেষে মিশরীয় দেবী আইসিসের একজন ধর্মপ্রচারকের হাতে গোলাপ খেয়ে তিনি পুনরায় মানুষে রুপ লাভ করেন। এই উপন্যাসের বিশিষ্টতা হচ্ছে, এতে সমকালীন রোমীয় সাহিত্য ও জনজীবনের স্পষ্ট রুপরেখা ফুটে উঠেছে। এপুলিয়াসের লেখা দ্বারা অনেকেই প্রভাবিত হয়েছেন। এদের মধ্যে রয়েছেন, হেনরি ফিল্ডিং, টোবিয়াস স্মলেট এবং জিওভান্নি বোকাচ্চিও।

লুসিয়াস এপুলিয়াস ঘটনার ও কার্যকারণের বিস্তৃত বর্ণনার প্রাঞ্জল উপস্থাপনার জন্য সুপরিচিত। এছাড়াও তার লেখার মধ্যে রুপকতার আড়ালে চরম বাস্তবতার নিদর্শন পাওয়া যায়।

## আরও দেখুন
* অ্যাপোলজিয়া
* মেটামরফোসিস (ল্যাটিন সাহিত্য)

## তথ্যসূত্র

বিষয়শ্রেণী:১২৫-এ জন্ম
বিষয়শ্রেণী:২০০-এ মৃত্যু
বিষয়শ্রেণী:প্রাচীন রোমান দার্শনিক
বিষয়শ্রেণী:রোমান সাহিত্যিক
বিষয়শ্রেণী:২য় শতাব্দীর দার্শনিক
বিষয়শ্রেণী:১২৪-এ জন্ম
বিষয়শ্রেণী:১৭০-এ মৃত্যু
বিষয়শ্রেণী:২য় শতাব্দীর বার্বার ব্যক্তি
বিষয়শ্রেণী:২য় শতাব্দীর লাতিন ভাষার লেখক
সুইস গার্ড

right|thumb|পাহারারত অবস্থায় সুইস গার্ড বাহিনীর সদস্যবৃন্দ
**সুইস গার্ড** (; ; ; ; )  হলো পোপ এবং ভ্যাটিকান সিটির নিরাপত্তা এবং শৃঙ্খলা রক্ষায় নিয়োজিত নিয়মিত বাহিনী। ১৫০৫ সালে পোপ জুলিয়াস সুইস গার্ড গঠন করেন। ৬ জন কর্মকর্তা এবং ১১০ জন পুরুষ নিয়ে সুইস গার্ড কার্যক্রম পরিচালনা করে থাকে। শুধুমাত্র সুইজারল্যান্ডের নাগরিকরাই এতে যোগ দিতে পারেন এবং সর্বনিম্ন পদের গার্ডরা বিয়ে করতে পারেন না। গার্ডের পুরুষরা রঙীন বিশেষ এক ধরনের পোশাক পরেন যা মাইকেল এঞ্জেলোর নকশা অনুসারে তৈরি করা হয়।

পঞ্চদশ থেকে অষ্টাদশ শতকের মধ্যে সুইস গার্ডের গঠন প্রক্রিয়া সম্পন্ন হয়। তখন সুইজারল্যান্ডের ভাড়াটে সেনাদল ইউরোপের সবচেয়ে দামী বাহিনী ছিল। এদের মধ্যে আবার সবচেয়ে বিখ্যাত ছিল ফরাসি সেনাবাহিনীর অন্তর্গত সুইস গার্ডরা। এরাই ১৭৯২ সালের ১০ আগস্ট ফরাসি বিপ্লবের সময় বিদ্রোহী সৈন্যদের আক্রমণ থেকে টুইলারি প্রাসাদ (Tuileries Palace) রক্ষা করে। তখন সুইস গার্ডের ৫০০ জন নিহত হয়, কিন্তু তাদের বিরত্ব স্বীকৃতি পায় যার প্রমাণ ১৮২১ সালে সুইজারল্যান্ডের লুসার্ন নগরীর একটি ফটকের বাইরে পাথর কেটে নির্মিত সিংহের ভাস্কর্য। ডেনিশ ভাস্কর বার্টেল থোরভাল্ডসেন এটির নকশা করেন।

## তথ্যসূত্র

বিষয়শ্রেণী:ভ্যাটিকান সিটি
বিষয়শ্রেণী:অসম্পূর্ণ
পোগোজ ল্যাবরেটরি স্কুল অ্যান্ড কলেজ

**পোগোজ স্কুল** '''বাংলাদেশের''' প্রাচীনতম বিদ্যালয়গুলোর মধ্যে অন্যতম। এ বিদ্যালয়টি '''ঢাকা শহরে''' স্থাপিত দেশের প্রথম বেসরকারী বিদ্যালয়। পোগোজ স্কুলের প্রতিষ্ঠা করেন নিকোলাস পোগোজ বা নিকি পোগোজ, যিনি ছিলেন একজন আর্মেনীয় ব্যবসায়ী, জমিদার এবং ঢাকার একজন প্রভাবশালী নাগরিক। তিনি ১২ জুন ১৮৪৮ সালে স্কুলটি প্রতিষ্ঠা করেন। পোগোজ স্কুল প্রথম স্থাপিত হয় পোগোজের বাসার নিচতলায়। তখন স্কুলটির নাম ছিল পোগোজ অ্যাংলো-ভারনাকুলার স্কুল। ১৮৫৫ সালে আরমানিটোলায় জেসি পেনিওটির ভাড়া বাসায় স্কুলটি স্থানান্তরিত করা হয়। তারও পাঁচ বছর পর ১৮৬০ সালে ঢাকার সদরঘাট এলাকার একটি দোতলা ভবনে স্কুলটি স্থানান্তর করা হয় যেখান থেকে বিদ্যালয়টিকে অবশেষে বর্তমান ঠিকানায় চিত্তরঞ্জন এভিনিউতে স্থাপন করা।

১৩ আগস্ট ২০১৫ সালে পোগোজ স্কুল জগন্নাথ বিশ্ববিদ্যালয়ের সাথে একীভূত হয় এবং পোগোজ স্কুলের নাম পরিবর্তন করে পোগোজ ল্যাবরেটরি স্কুল ও কলেজ রাখা হয়। জগন্নাথ বিশ্ববিদ্যালয়ের কোষাধ্যক্ষ পোগোজ ল্যাবরেটরি স্কুল ও কলেজের ব্যবস্থাপনা পরিষদের প্রধান হিসেবে নিয়োজিত আছেন।

## ইতিহাস

## প্রধান শিক্ষকগণ

## উল্লেখযোগ্য ছাত্ররা
পোগোজ স্কুলের অনেক ছাত্র বিখ্যাত এবং সফল হয়ে উঠেছেন। তাদের মধ্যে রয়েছে ভারতের পশ্চিমবঙ্গের প্রথম মুখ্যমন্ত্রী প্রফুল্লচন্দ্র ঘোষ। পূর্ব বাংলার (বর্তমানে বাংলাদেশ) আতাউর রহমান খান, অতি পরিচিত নিশিকান্ত চ্যাটার্জী প্রথম বাঙালি যিনি ডক্টর ডিগ্রি নেন এবং প্রথম ভারতীয় ডাক্তার অফ সায়েন্স আগোরনাথ চ্যাটার্জী পাস করেন, তিনি ছিলেন সরোজিনী নাইডু এর পিতা। ঢাকা কলেজের প্রথম অধ্যক্ষ ডক্টর পি কে রায়, সমাজসেবী ও ঢাকা পৌরসভার প্রথম চেয়ারম্যান রায়বাহাদুর আনন্দচন্দ্র রায়, প্রথম ভারতীয় মন্ত্রিসভার সদস্য স্যার কে জি গুপ্ত এবং প্রথম পূর্ব বাংলার আইসিএস এবং গিরিশ চন্দ্র সেন যিনি প্রথম কুরআন শরীফ বাংলা অনুবাদ করেন।

কবি শামসুর রাহমান এবং কায়কোবাদ, সম্পাদক কালীপ্রসন্ন ঘোষ এবং কৌতুকাভিনেতা ভানু বন্দ্যোপাধ্যায়, করাচির ব্যাঙ্কিং কন্ট্রোলের পরিচালক জহিরুল হক, আয়ুর্বেদ ঔষধের প্রতিষ্ঠাতা বাবু মাথুরামোহন চক্রবর্তী, সাংবাদিক, লেখক ও গবেষক এম মামুন হোসেন।

এখানে অনেক পণ্ডিত ব্যক্তিরা স্কুলটি পরিদর্শনের জন্য এসেছেন, তাদের মধ্যে রয়েছে: স্বামী বিবেকানন্দ, মাইকেল মধুসূদন দত্ত, রাম্বাই এবং আরও অনেকে।

## আরো দেখুন
* পোগোজ স্কুলের প্রাক্তন শিক্ষার্থী

## তথ্যসূত্র

## বহিঃসংযোগ
* 

বিষয়শ্রেণী:১৮৪৮-এ প্রতিষ্ঠিত
বিষয়শ্রেণী:ঢাকা জেলার বিদ্যালয়
বিষয়শ্রেণী:১৮৪৮-এ ব্রিটিশ ভারতে প্রতিষ্ঠিত
বিষয়শ্রেণী:জগন্নাথ বিশ্ববিদ্যালয়
বিষয়শ্রেণী:পুরান ঢাকা
বিষয়শ্রেণী:১৮৪৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের উচ্চ বিদ্যালয়
বেনজামিন হোর্ফ

**বেনজামিন লি হোর্ফ** (ইংরেজি ভাষায়: Benjamin Lee Whorf) (২৪ এপ্রিল ১৮৯৭ – ২৬ জুলাই ১৯৪১) ছিলেন একজন মার্কিন ভাষাবিজ্ঞানী। তিনি ভাষাতাত্ত্বিক আপেক্ষিকতার ক্ষেত্রে তার ধারণার জন্য সুপরিচিত। এই ক্ষেত্রে হোর্ফ ও তার গুরু এডওয়ার্ড সাপিরের নামানুসারে তাদের সৃষ্টি সাপির-হোর্ফ অনুকল্পের নামকরণ করা হয়েছে। এই অনুকল্প অনুসারে বলা হয় "ভাষা চিন্তা চেতনাকে প্রভাবিত করে"।

## জীবনপঞ্জি
হ্যারি ও স্যারা লী হোর্ফের সন্তান বেনজামিন লী হোর্ফ ম্যাসাচুসেটস ইনস্টিটিউট অভ টেকনোলজি থেকে ১৯১৮ সালে রাসায়নিক প্রকৌশলে সনদপ্রাপ্ত হন। এর অবব্যহিত পরে তিনি অগ্নি প্রতিরোধ প্রকৌশলী হিসেবে হার্টফোর্ড অগ্নি বীমা কোম্পানিতে যোগদান করেন। তার নেশা ছিল ভাষা ও নৃতত্ব। ১৯৩১ সালে হোর্ফ ইয়েল বিশ্ববিদ্যালয়ে ভর্তি হন ভাষাতত্ত্ব বিষয়ে পড়াশুনা করার জন্য। এই বিশ্ববিদ্যালয়ের অধ্যাপক এডওয়ার্ড সাপির হোর্ফের কাজে মুগ্ধ হন এবং তিনি হোর্ফের শিক্ষালাভে সহায়তা করেন। ১৯৩৬ সালে হোর্ফ ইয়েলের নৃতত্ব বিভাগে সাম্মানিক গবেষণা সহযোগী হিসেবে মনোনয়ন পান। ১৯৩৭ সালে ইয়েল বিশ্ববিদ্যালয় তাকে স্টার্লিং ফেলোশিপ প্রদান করে। ১৯৩৭ থেকে ১৯৩৮ সাল পর্যন্ত হোর্ফ এই প্রতিষ্ঠানের নৃতত্ব বিভাগের প্রভাষক হিসেবে কাজ করেন। এই সময়ে তার শারীরিক সমস্যার শুরু হয়। ৪৪ বছর বয়সে ক্যানসার রোগে হোর্ফের মৃত্যু হয়। ১৯৫৬ সালে তার কাজের সংকলন, যার নাম *Language, Thought, and Reality* (*ল্যাঙ্গুয়েজ, থট অ্যান্ড রিয়্যালিটি*) অর্থাৎ "ভাষা, চেতনা ও বাস্তবতা", প্রকাশিত হয়।

## ভাষাশাস্ত্রীয় কৃতিত্ব
হোর্ফ একজন রাসায়নিক প্রকৌশলী হিসেবে শিক্ষা লাভ করলেও শেষ জীবনে তিনি ভাষাতত্ত্বে আগ্রহী হয়ে ওঠেন এবং এডওয়ার্ড সাপিরের সাথে ইয়েল বিশ্ববিদ্যালয়ে পড়াশোনা ও গবেষণা করেন। জীবনের শেষ দশটি বছর হোর্ফ তার অবসর সময় পুরোটা ভাষাতত্ত্বের পিছনে ব্যয় করেন এবং মার্কিন যুক্তরাষ্ট্র ও মেক্সিকোর আমেরিকান আদিবাসীদের ভাষা নিয়ে মাঠ পর্যায়ে কাজ করেন। এমনকী হার্টফোর্ড অগ্নি বীমা কোম্পানির পক্ষে কাজ করার সময়েও তিনি একজন প্রভাবশালী ভাষাবিদ হিসেবে খ্যাত হয়ে ওঠেন। হোপি ভাষার (মার্কিন আদিবাসী হোপি জাতির ভাষা) ব্যাকরণ, নাউয়াতল ভাষার আঞ্চলিক প্রভেদ, মায়াদের হায়ারোগ্লিফিক লেখনী ইত্যাদির উপরে তার কাজ প্রকাশিত হয়। তিনি উটো-আজটেক ভাষার পুনর্নির্মাণে প্রথম চেষ্টা করেন। ভাষাতত্ত্বের নামকরা জার্নালগুলোতে তার অনেক নিবন্ধ প্রকাশিত হয়। এদের অনেক নিবন্ধে তিনি দেখাতে চেয়েছেন বিভিন্ন ভাষা ব্যবস্থা ঐ ভাষাব্যবহারকারীদের চিন্তা চেতনা এবং অভ্যাসের উপরে প্রভাব বিস্তার করে।

## নির্বাচিত কাজ
* 
* 
* 
* 
* 

## তথ্যসূত্র

## বহিঃসংযোগ
* বি এল হোর্ফ 
* B. L. Whorf, .

বিষয়শ্রেণী:১৮৯৭-এ জন্ম
বিষয়শ্রেণী:১৯৪১-এ মৃত্যু
বিষয়শ্রেণী:মার্কিন ভাষাবিজ্ঞানী
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বানর

right|thumb|বিশ্বের বিভিন্ন অঞ্চলে বানরের আবাসস্থল লাল বর্ণে চিহ্নিত।
**বানর**, **বান্দর** বা **বাঁদর** এক প্রকারের স্তন্যপায়ী প্রাণী। মূলত সিমিয়ান প্রাইমেট গণের তিনটি দলের মধ্যে দুইটির সদস্যরা সাধারণ ভাবে বানর নামে পরিচিত। এই দলগুলি হলো, নতুন পৃথিবীর বানর, পুরাতন পৃথিবীর বানর এবং নরবানর। এদের প্রধানত দেখা যায় দক্ষিণ এশিয়া ও উত্তর আফ্রিকায়। বানর বুদ্ধিমান ও সামাজিক জন্তু; অধিকাংশ প্রজাতিই গাছে বাস করে। নিরামিষভোজী হলেও এদের বাসস্থান ও খাদ্যে পর্যাপ্ত বৈচিত্র্য আছে। বাংলাদেশে ১০ প্রজাতির প্রাইমেটের মধ্যে রয়েছে ৫ প্রজাতির বানর। পৃথিবীতে বর্তমানে বিদ্যমান ১৯ প্রজাতির বানরের মধ্যে এক প্রজাতি ছাড়া অন্য সবগুলি ছড়িয়ে আছে এশিয়ায় আফগানিস্তান থেকে জাপান, ফিলিপাইন থেকে বোর্নিও পর্যন্ত।

## ব্যুৎপত্তি
অনুমান করা হয় বানরের উৎপত্তি সুদূর ৩.৫-৪ মিলিয়ন বছর পূর্বে।
## আবাসস্থল
বর্তমানে দুই দলের বানর রয়েছে। যারা হল নব বিশ্বের বানর আর পুরাতন বিশ্বের বানর। নব বিশ্বের বানরেরা দক্ষিণ আমেরিকায় বাস করে। পুরাতন বিশ্বের বানরেরা আফ্রিকা এবং এশিয়ায় বাস করে। নব বিশ্বের বানরেরা পুরাতন বিশ্বের বানরদের থেকে ছোট। বানরদের প্রজাতির মধ্যে সবচেয়ে ছোট প্রজাতি হল *পাইগিমিই মারমোসেট*। সাধারণত এদের দৈর্ঘ্য হয়ে থাকে ১২ থেকে ১৫ সেন্টিমিটার। এদের ওজন প্রায় ১২০গ্রাম। এরা ব্রাজিল, কলম্বিয়া ও ইকুয়েডরে বাস করে।

## গঠন
বানরদের লম্বা হাত ও পা আছে যার সাহায্যে এরা এক গাছ থেকে অন্য গাছে লাফ দেয়। যে সব বানরদের লম্বা লেজ আছে তারা তাদের লম্বা লেজ দিয়ে গাছে ঝুলে থাকতে পারে। বানরের দেহ লোমে আবৃত। উষ্ণ রক্তের প্রাণী। হৃৎপিণ্ড চার প্রকোষ্ঠ বিশিষ্ট।

## শ্রেণিবিন্যাস
বানরের প্রজাতিগুলি হচ্ছে:
*রেসাস বানর (Rhesus Macaque, Macaca mulatta)  
*খাটোলেজি বানর (Stumptail Macaque, Macaca arctoides) 
*আসামি বানর (Assamese Macaque, Macaca assamensis) 
*প্যারাইল্লা বা লম্বালেজী বানর (Crab-eating Macaque/Long-tailed Macaque, Macaca fascicularis)
*মুখপোড়া হনুমান
*চশমাপরা হনুমান

## তথ্যসূত্র

বিষয়শ্রেণী:বানর
বিষয়শ্রেণী:স্তন্যপায়ী প্রাণী
ওষ্ঠ্য ব্যঞ্জনধ্বনি

যেসব ব্যঞ্জনধ্বনির উচ্চারণের সময়ে নিচের ঠোঁট কোনও উচ্চারণস্থান স্পর্শ করে সেসব ব্যঞ্জনধ্বনি **ওষ্ঠ্য ব্যঞ্জনধ্বনি** বলা হয়। বাংলা ভাষার "প", "ফ", "ব", "ভ", ও "ম" বর্ণগুলোর উচ্চারণ ওষ্ঠ্য বলা হয়। যেসব ব্যঞ্জনধ্বনির উচ্চারণে উভয় ঠোঁট স্পর্শ করা হয় সেগুলোকে বিশুদ্ধ ওষ্ঠ্য বলা হয়। যেসব ব্যঞ্জনধ্বনির উচ্চারণে নিচের ঠোঁট ওপরের দাঁত স্পর্শ করে সেগুলোকে দন্তৌষ্ঠ্য ব্যঞ্জনধ্বনি বলা হয়।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
উভয়ৌষ্ঠ্য ব্যঞ্জনধ্বনি

থাম্ব|আমরা জানি ব্যন্জনধ্বনি উচ্চারণ করতে হলে ঠোঁট স্পর্শ করতে হয়ে। ছবিতে যেহেতু ঠোঁট স্পর্শ করা দেখা যাচ্ছে সেহেতু এখানে ব্যন্জনধ্বনি উচ্চারণ করা হয়েছে। যেমনঃ- পানি, ভূমি , মাটি, বছর ইত্যাদি।
যেসব ব্যঞ্জনধ্বনির উচ্চারণে উভয় ঠোঁট স্পর্শ করা হয় সেগুলোকে **উভয়ৌষ্ঠ্য** বা **বিশুদ্ধ ওষ্ঠ্য ব্যঞ্জনধ্বনি** বলা হয়। বাংলা ভাষার "প", ‘ফ’, "ব", "ভ", ও "ম" বর্ণগুলোর উচ্চারণ উভয়ৌষ্ঠ্য বলা হয়।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
ধুন্দল

thumb|ধুঁধুঁল
**ধুন্দল** বা **ধুঁধুঁল** বা **ধুন্দুল** (বৈজ্ঞানিক নাম: *Luffa aegyptiaca*) হচ্ছে কিউকারবিটাসি (শসা লাউ) পরিবারের *লাফা* গণের বর্ষজীবী বিশাল আরোহী বীরুৎ। ঝিঙের মতো এরাও একই গণের উদ্ভিদ। তবে সব্জির থেকেও ধুন্দলের ছোবড়া বেশি বিখ্যাত।

[thumb|ধুঁধুঁল [ছোবড়া|ছোবড়ার প্রস্থচ্ছেদ, অক্ষীয় দৃশ্য]]
[thumb|ধুঁধুঁল [ছোবড়া|ছোবড়ার পার্শ্বদৃশ্য]]

## ব্যবহার
অপরিপক্ক ফল, কচিপাতা এবং ফুলের মুকুল সবজিরূপে খাওয়া হয়।

এর বীজ থেকে ভোজ্য তেল বের করা যেতে পারে। তেল মেশানো খোল খাবার হিসাবে খরগোশ এবং ক্যাটফিশকে খাওয়ানো যেতে পারে বা এটি সার হিসাবেও ব্যবহার করা যেতে পারে।

বঙ্গদেশীয় স্নান প্রসাধন সামগ্রীর মধ্যে গা ঘষার জন্যে ধুঁধুঁল ছোবড়ার ব্যবহার সম্ভবতঃ অতি প্রাচীন। পাকা ধুঁধুঁল ফলকে শুকিয়ে ছোবড়া তৈরি হয়। এর মধ্যের সংবাহী শিরাগুলি (ভ্যাস্কুলার বান্ডল), বিশেষ করে কাষ্ঠল জাইলেম তন্তুর জন্যে ধুঁধুঁল ছোবড়া একটু খরখরে (কিন্তু খুব শক্ত নয়, তাই প্রসাধন সামগ্রী হিসাবে উপযুক্ত)।

## তথ্যসূত্র

বিষয়শ্রেণী:সবজি
বিষয়শ্রেণী:তন্তু গাছ
বিষয়শ্রেণী:এশীয় সবজি
বিষয়শ্রেণী:ফলমূল সবজি
উষ্ম ব্যঞ্জনধ্বনি

যেসব ব্যঞ্জনধ্বনি উচ্চারণকালে উচ্চারকটা উচ্চারণস্থানটিকে পুরাপুরি স্পর্শ না করে বরং ঘর্ষণ করা হয় সেগুলোকে **ঘর্ষণজাত** বা **ঊষ্ম ব্যঞ্জনধ্বনি** বলা হয়। এই ধ্বনিগুলো শ্বাস যতক্ষণ বের হতে থাকে ততক্ষণ উচ্চারণ করা যায় বলে **শ্বাস ব্যঞ্জনধ্বনি** নামেও পরিচিত।

বাংলা ভাষায় ৩ টি ঊষ্ম ব্যঞ্জনধ্বনি আছেঃ "স" (যেমন "আস্তে"), "শ" (যেমন "আশা"), ও "হ"। কিছু-কিছু অঞ্চলে "জ"/"য" ("জ়") বর্ণও ঊষ্ম উচ্চারণে বলা হয়ে থাকে।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
বিষয়শ্রেণী:বাংলা ব্যাকরণ
চিচিঙ্গা

thumb|চিচিঙ্গা
**চিচিঙ্গা** বা **কইডা** বা **দুধকুুুশি** বা **মধুকুশি** বা **কুশি** বা *হইডা* () (বৈজ্ঞানিক নাম: *Trichosanthes cucumerina*) হচ্ছে ঝিঙের মতো কিন্তু আরও লম্বা বা কখনও সাপের মত পেঁচানো, অপেক্ষাকৃত নরম সবজি। এটি ঝিঙে, লাউ, শশা, কুমড়ো ইত্যাদির মতই কিউকারবিটেসি পরিবারের সদস্য।

## বিবরণ
চিচিঙ্গা গাছের পাতা ২৫ সেমি পর্যন্ত লম্বা হয়ে থাকে। ফুলগুলি উষ্ণ, সাদা আঁশ নিয়ে রাতে পাপড়ি মেলে , পাপড়িগুলি বন্ধ হয়ে যাওয়ার সময় চুলের মতো সাদা আঁশ গুলো কিছুটা মুটিয়ে আসে, তবে রাতের বেলা সাদা রেখার কারণে নীল রঙের ফলগুলো দেখা যায় (নিচের গ্যালারীতে ফটো দেখুন)। চিচিঙ্গা ফল ২০০ সেন্টিমিটার পর্যন্ত লম্বা হতে পারে। পেকে গেলে  লাল বর্ণ ধারণ করে এবং বীজ সংগ্রহ করা যায়। এদের একটি জাত হলো জাপানি চিচিঙ্গা। এটি কিছুটা গোলাকৃতির হয় এবং  ৭ সেন্টিমিটার পর্যন্ত বৃত্তাকার হয়। চট্টগ্রামে এটিকে হইডা ও গোপালগঞ্জে কুশি নামে ডাকা হয়।

## ব্যবহার
সাধারণ নাম "Snake gourd (সর্প লাউ)" বা "চিচিঙ্গা" সংকীর্ণ, বাঁকা, দীর্ঘায়িত ফলকে বোঝায়। নরম চামড়াযুক্ত অপরিপক্ক ফল দৈর্ঘ্যে ১৫০ সেমি (৬৯ ইঞ্চি) পর্যন্ত বড় হতে পারে। এটি নরম, কোমল, কিছুটা মিউজিলিনাস মাংসবিশিষ্ট ঝিংগা এবং লাউয়ের মতো। এটি দক্ষিণ এশিয়া এবং দক্ষিণ-পূর্ব এশিয়ার রান্নায় জনপ্রিয় এবং বর্তমানে আফ্রিকার কয়েকটি বাড়ির বাগানে জন্মে। চাষের সময় কিছু,অপরিপক্ক ফলটির একটি অপ্রীতিকর গন্ধ এবং খানিকটা তেতো স্বাদ থাকে, উভয়ই রান্নার পর দূর হয়ে যায়।

## পুষ্টিগুণ
প্রতি ১০০ গ্রাম কইডা বা চিচিঙ্গা বা হইডায় পুষ্টির তথ্যগুলি নিম্নরূপ:

ক্যালোরি 86.2 কিলোক্যালরি

ম্যাক্রোনিউট্রিয়েন্টস:
মোট ফ্যাট 3.9 গ্রাম

স্যাচুরেটেড ফ্যাট 0.5 গ্রাম

মোট কার্বোহাইড্রেট 12.5 গ্রাম

খাদ্যতালিকাগত ফাইবার 0.6 গ্রাম

প্রোটিন 2.0 গ্রাম

কোলেস্টেরল 0.0 মিলিগ্রাম

সোডিয়াম 33.0 মিলিগ্রাম

পটাশিয়াম 359.1 মিগ্রা

মাইক্রোনিউট্রিয়েন্টস:
ভিটামিন:
ভিটামিন এ 9.8%

ভিটামিন বি৬ ১১.৩%

ভিটামিন সি 30.5%

ভিটামিন ই 1.1%

খনিজ পদার্থ:
ক্যালসিয়াম 5.1%

ম্যাগনেসিয়াম 6.7%

ফসফরাস 5.0%

দস্তা 7.2%

আয়রন 5.7%

ম্যাঙ্গানিজ 12.5%

আয়োডিন 5.9%

## চিত্রশালা

Image:Trichosanthes cucumerina flower.jpg|The lace-like flower of *T. cucumerina* opens only after dark. Here, it is shown almost completely unfurled.
File:Trichosanthes cucumerina flower 1.jpg|In the process of unfurling its fimbriate petals.
Image:Trichosanthes Cucumerina aka Snake Gourd.jpeg|An edible immature snake gourd.
Image:ヘビウリの実.jpg|It twists and becomes orange-red while elongated and ripened.
Image:Thichosanthes cucumerina, the snake gourds, variable fruit shapes and colors as seen in cultivation.jpg|Different maturity stages and shapes as seen in cultivation.
Image:The flower of a type of bitter guard in hand.JPG|Flower and flower buds. 
File:Snake gourd semilooper anadevidia peponis larvae.JPG|Snake gourd semilooper *anadevidia peponis* larva, a major pest of *T. cucumerina*


## তথ্যসূত্র

## বহিঃসংযোগ
* Trichosanthes cucumerina Linn. improves glucose tolerance and tissue glycogen in non insulin dependent diabetes mellitus induced rats 

বিষয়শ্রেণী:সবজি
বিষয়শ্রেণী:বাংলাদেশের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:ফলমূল সবজি
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:চীনের উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:ভোজ্য উদ্ভিদ
ব্যঞ্জনধ্বনি

থাম্ব|বাংলা ব্যঞ্জনবর্ণ সংঘবদ্ধ
যেসব ধ্বনি উচ্চারণকালে ফুসফুস থেকে নিঃসারিত বায়ু মুখ দিয়ে বের হবার সময় পূর্ণ বা আংশিকভাবে বাধা পায়, ঘর্ষণ পায়, অথবা সংকুচিত হয়, সেগুলিকে **ব্যঞ্জনধ্বনি** (ইংরেজি Consonant) বলা হয়। যেমন  ধ্বনিটি দুই ঠোঁটে বাধা পেয়ে উচ্চারিত হয়। আবার  ধ্বনিটি জিহ্বাগ্র ও তালুর সম্মুখভাগের মাধ্যমে উচ্চারিত হয়।  ধ্বনিটি জিহ্বামূল এবং তালুর পশ্চাৎভাগের মাধ্যমে উচ্চারিত হয়। আবার  এবং  ধ্বনিগুলিকে মুখস্থিত একটি সংকুচিত প্রবাহপথের ভেতর দিয়ে বাতাসকে জোর করে প্রবাহিত করিয়ে উচ্চারণ করা হয়। অন্যদিকে  এবং  ধ্বনিগুলি উচ্চারণের সময় বাতাস নাকের ভেতর দিয়ে প্রবাহিত হয়। ব্যঞ্জনধ্বনির বিপরীত ধ্বনি হল স্বরধ্বনি।

বিশ্বের সমস্ত ভাষা বিশ্লেষণ করে এ পর্যন্ত প্রায় ৬০০টি ভিন্ন ব্যঞ্জনধ্বনি চিহ্নিত করা হয়েছে।..  Onion

## তথ্যসূত্র

## গ্রন্থপঞ্জি
* 

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
বিষয়শ্রেণী:ব্যঞ্জনবর্ণ
সক্রিয় ছায়াপথ কেন্দ্রীণ

যেসব ছায়াপথের কেন্দ্র পুরো ছায়াপথের তুলনায় বেশি সক্রিয় এবং উজ্জ্বল তাদেরকে **সক্রিয় ছায়াপথ কেন্দ্রীন** বলা হয়। এ ধরনের ছায়াপথ কর্তৃক উৎপাদিত শক্তির বৃহদাংশ তার সাধারণ উপাদানগুলো থেকে আসে না। অর্থাৎ এদের মধ্যস্থিত তারা, ধূলিকণা এবং আন্তঃছায়াপথীয় মাধ্যম মোট বিকিরণের খুব বেশি অংশ বিকিরণ করে না। এই শক্তি ছায়াপথের ধরনের উপর নির্ভর করে বিভিন্ন তড়িচ্চুম্বকীয় বর্ণালী, যেমন অবলোহিত, রেডিও তরঙ্গ, অতিবেগুনী, এক্স রশ্মি এবং গামা রশ্মি হিসেবে নিঃসারিত হয়।

এ ধরনের ছায়াপথের নাম হিসেবে **এজিএন** শব্দটি বহুল ব্যবহৃত হয়। এর পূর্ণরুপ হল: Active Galactic Nuclei বা সক্রিয় ছায়াপথ কেন্দ্রীন। কারণ এই ছায়াপথগুলো এর কেন্দ্রে অবস্থিত একটি বদ্ধ অঞ্চল থেকে প্রচুর শক্তি পায়।

## আবিষ্কারের ইতিহাস

১৯০৮ সালে মার্কিন জ্যোতির্বিজ্ঞানী এডওয়ার্ড এ. ফ্যাথ অনেক উজ্জ্বল ছায়াপথের কেন্দ্রে বিশোষণ রেখার অস্তিত্ব প্রমাণ করেন। এই ছায়াপথগুলোকে তখন ডাকা হতো স্পাইরাল নেবুলা বা কুণ্ডলাকার নীহারিকা। কারণ তখনও হাবল আসেননি এবং যথারীতি আমাদের ছায়াপথের মত অনেক তারা সমষ্টি যে রয়েছে তা আবিষ্কৃত হয়নি। পরবর্তীতে ফ্যাথ আবার এনজিসি ১০৬৮ নামক ছায়াপথটির বর্ণালিতে গুরুত্বপূর্ণ নিঃসরণ রেখা খুঁজে পান যা বেশ অস্বাভাবিক। ১৯২৬ সালে এডুইন হাবল তিনটি ছায়াপথের বর্ণালিতে গ্রহীয় নীহারিকা তথা প্ল্যানেটারি নেবুলার মত বৈশিষ্ট্য দেখতে পান।

১৯৪৩ সালে মার্কিন জ্যোতির্বিজ্ঞানী কার্ল সিফার্ট ৬ টি ছায়াপথের অত্যন্ত ঘন ও উজ্জ্বল কেন্দ্রের বর্ণালী বিশ্লেষণ করেন। তিনি এসব বর্ণালিতে বিশোষণ রেখার চেয়ে বড় নিঃসরণ রেখা দেখতে পান, নিঃসরণ রেখাগুলো আবার পরমাণুর বিভিন্ন আয়নীকরণ অবস্থার কারণে সৃষ্টি হয়েছে বলে জানা গিয়েছিল। এই ছায়াপথগুলোকেই বর্তমানে সিফার্ট ছায়াপথ বলা হয়। ১৯৬৩ সালে ক্যালটেকে কর্মরত নেদারল্যান্ডের জ্যোতির্বিজ্ঞানী মার্টিন শ্মিট ৩সি ২৭৩ নামে একটি এজিএন আবিষ্কার করেন পরবর্তীকালে যার নাম হয় কুয়েসাই-স্টেলার রেডিও সোর্স (কিউএসও) বা সংক্ষেপে কোয়েজার। তিনি এই কোয়েজারের বর্ণালীতে হাইড্রোজেন বালমার শ্রেণীর নিঃসরণ রেখা দেখতে পান। বস্তুটির লাল সরণের পরিমাণ ছিল ০.১৬। কোয়েজার আবিষ্কারের জন্য মার্টিন শ্মিট যথেষ্ট খ্যাতি অর্জন করেন, টাইম ম্যাগাজিনের প্রচ্ছদে তার ছবি ছাপা হয়। তিনি বালমার শ্রেণীর আলফা, বিটা এবং গামা তিনটি রেখাই খুঁজে পেয়েছিলেন।

### এজিএন গবেষণার কালপঞ্জি
* ১৯০৮ - লিক মানমন্দিরে এডওয়ার্ড ফ্যাথ সিফার্ট ছায়াপথের প্রথম দৃশ্যমান আলোকীয় বর্ণালী আবিষ্কার করেন।

## শ্রেণিবিভাগ
তিনটি প্যারামিটার দ্বারা সক্রিয় ছায়াপথ কেন্দ্রীনের শ্রেণিবিন্যাস করা হয়: *আলোকীয় পরিবর্তনশীলতা* (optical variability), *[[বেতার নিঃসরণ]]* (radio emission) এবং *বর্ণালী সারির প্রস্থ* (spectral line width)।

## আরও দেখুন
* কোয়াসার
* রেডিও ছায়াপথ
* সেফার্ট ছায়াপথ
* ব্লাজার
* কৃষ্ণগহ্বর

বিষয়শ্রেণী:ছায়াপথ
বিশ্বতত্ত্ব

*বিশ্বতত্ত্ব* বা *ভৌত সৃষ্টিতত্ত্ব* হল জ্যোতিঃপদার্থবিদ্যার একটি শাখা, যা দিয়ে মূলত মহাবিশ্বের বৃহদাকার কাঠামো, এর গঠন এবং বিবর্তন সম্পর্কিত মৌলিক প্রশ্নের অধ্যয়ন করা হয়।
আধুনিক ভৌত সৃষ্টিতত্ত্বের শুরু হয় বিংশ শতাব্দীতে, মূলত আলবার্ট আইনস্টাইনের সাধারণ আপেক্ষিকতাবাদ তত্ত্ব এবং দূরবর্তী মহাজাগতিক বস্তুসমূহের উন্নততর ভৌত পর্যবেক্ষণের ব্যাপক উন্নতিসাধনের সঙ্গে।

## শৃঙ্খলাসমূহ
বৈজ্ঞানিক পর্যবেক্ষণ এবং পরীক্ষার মাধ্যমে মহাবিশ্বের বোঝাপড়া গঠনে পদার্থবিজ্ঞান এবং জ্যোতিঃপদার্থবিজ্ঞানে কেন্দ্রীয় ভূমিকা পালন করেছে।

## তথ্যসূত্র

বিষয়শ্রেণী:জ্যোতির্বিজ্ঞান
বিষয়শ্রেণী:তত্ত্ব
বিষয়শ্রেণী:মূল বিষয়ের নিবন্ধ
বিষয়শ্রেণী:বিশ্বতত্ত্ব
বিষয়শ্রেণী:ভৌত বিশ্বতত্ত্ব
মূর্ধন্য ব্যঞ্জনধ্বনি

যেসব ব্যঞ্জনধ্বনির উচ্চারণকালে জিহ্বার ডগাটি উল্টিয়ে মূর্ধাটি স্পর্শ করে বা তার কাছে নিকটবর্তী হয় সেগুলোকে **মূর্ধন্য** বা **প্রতিবেষ্টিত ব্যঞ্জনধ্বনি** বলা হয়।

## ভাষাসমূহ
উপাত্ত নিখুঁত না হলেও বিশ্বের ২০% ভাষায় কোনোরকমে মূর্ধন্য ব্যঞ্জনধ্বনি বিদ্যমান।

ভারতীয় উপমহাদেশে, বিশেষত ইন্দো-আর্য ও দ্রাবিড় ভাষায় মূর্ধন্য ব্যঞ্জনধ্বনি পাওয়া যায়। এছাড়া ঐ অঞ্চলে মুন্ডা ও বুরুশাসকি ভাষাতেও এই ধ্বনি বিদ্যমান। তবে বাংলা ভাষাসহ বিভিন্ন ভাষায় বিশুদ্ধ "মূর্ধন্য" ব্যঞ্জনধ্বনি নেই, অথচ "ট", "ঠ", "ড", "ঢ", "ণ", "ড়" ও "ঢ়" বর্ণের উচ্চারণরীতি (যথাক্রমে , , , , ,  ও ) প্রাক্তন বাংলায় মূর্ধন্য ও প্রতিবেষ্টিত ছিল। এগুলোর উচ্চারণস্থানটি বর্তমানে দন্তমূলীয় বা পশ্চাদ্দন্তমূলীয়।

## তথ্যসূত্র

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
দন্তমূলীয় ব্যঞ্জনধ্বনি

thumb|উচ্চারণ স্থল
জিহ্বার ডগা দাঁতের পিছনের শক্ত অংশ বা দন্তমূলে স্পর্শ করে বা তার কাছে নিকটবর্তী হয়ে যেসব ধ্বনি উচ্চারিত হয়, সেগুলোকে **দন্তমূলীয় ব্যঞ্জনধ্বনি** বলা হয়। বাংলা ভাষার "ন", "র", "ল", ও "স" বর্ণগুলোর উচ্চারণ দন্তমূলীয় বলা হয়। কিছু-কিছু অঞ্চলে বাংলা "ট", "ঠ", "ড", ও "ঢ" বর্ণগুলোর উচ্চারণস্থানও দন্তমূলীয়।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
ফুসফুসনির্গত ব্যঞ্জনধ্বনি

যেসব ব্যঞ্জনধ্বনি উচ্চারণকালে ফুসফুসের ঠেলাতে বহির্গামী বায়ুপ্রবাহ সৃষ্টি হয় সেগুলোকে **ফুসফুসনির্গত ব্যঞ্জনধ্বনি** বলা হয়। বায়ুটি ফুসফুস থেকে তিনটি পথ দিয়ে বের হতে পারেঃ কেন্দ্রিক পথে, পার্শ্বিক পথে, বা নাসিক পথে।

বিশ্বের সব ভাষায় ফুসফুসনির্গত ব্যঞ্জনধ্বনি আছে, অবশ্য অনেকগুলো ভাষায় কয়েকটি অফুসফুসনির্গত ব্যঞ্জনধ্বনিও আছে।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
ত্রি-আলফা প্রক্রিয়া

300px|right|thumbnail|ত্রি-আলফা পদ্ধতির সাধারণ চিত্র

*'ত্রি-আলফা পদ্ধতি* এমন একটি পদ্ধতির নাম যার মাধ্যমে তিনটি হিলিয়াম কেন্দ্রীন তথা আলফা কণিকা কার্বনে পরিণত হয়। এতে ১০০,০০০,০০০ কেলভিন তাপমাত্রার প্রয়োজন হয়। লাল দানব তারাগুলো এই পদ্ধতিতেই শক্তি নিঃসরণ করে।

তারার অভ্যন্তরে যেখানে প্রচুর হিলিয়াম রয়েছে সেখানে এই বিক্রিয়া ঘটে। সাধারণত প্রাচীন তারাগুলোর অভ্যন্তরভাগে প্রোটন-প্রোটন চক্র এবং কার্বন নাইট্রোজেন অক্সিজেন চক্রের মাধ্যমে হিলিয়াম উৎপাদিত হয়ে এর কেন্দ্রে জমা হয়। এজন্য এসব তারায় ত্রি-আলফা পদ্ধতি বেশি কার্যকর হয়। তারার কেন্দ্রে হাউড্রোজেন দহন শেষ হয়ে যাবার পর এই অংশটি নিঃশেষিত থাকে যতক্ষণ না তাপমাত্রা হিলিয়াম দহনের মত মাত্রায় পৌঁছায়।

:<sup>৪</sup>He + ৪He ↔ <sup>৮</sup>Be 
:৮Be + ৪He ↔ ১২C + γ + ৭.৩৬৭ MeV

এই পদ্ধতিতে মোট ৭.২৭৫ মেগা ইলেক্ট্রন ভোল্ট শক্তি বিমুক্ত হয়।

## আবিষ্কার
ত্রি-আলফা পদ্ধতি ঊলত কার্বন-১২ আইসোটোপের উপর নির্ভর করে যার রেজোন্যান্স হিলিয়াম-৪ এবং বেরিলিয়াম-৮ এর শক্তির প্রায় সমান। ১৯৫২ সালের পূর্বে এত উচ্চ কোন শক্তিস্তরের কথা মানুষের জানা ছিলনা। জ্যোতিঃপদার্থবিজ্ঞানী ফ্রেড হয়েল প্রথম বলেন যে কার্বন-১২ প্রকৃতিতে এত বেশি পরিমাণে রয়েছে যে এই প্রাচুর্যই তার রেজোন্যান্সের প্রমাণ দেয়। তিনি পরমাণু বিজ্ঞানী উইলিয়াম আলফ্রেড ফোলারকে একটি প্রস্তাব দেন।

## আরও দেখুন
* প্রোটন-প্রোটন চক্র
* কার্বন নাইট্রোজেন অক্সিজেন চক্র

বিষয়শ্রেণী:কেন্দ্রীন বিক্রিয়া
নৈকট্য ব্যঞ্জনধ্বনি

**নৈকট্য ব্যঞ্জনধ্বনি** বা **অন্তঃস্থ ব্যঞ্জনধ্বনি** হল সেসব ব্যঞ্জনধ্বনি, যা উচ্চারণকালে কোন উচ্চারক একটি উচ্চারণস্থানের কাছে নিকটবর্তী হয়।

বাংলা লিপিতে ‘র’, ‘ল’ ও ‘য়’ বর্ণের উচ্চারণরীতি নৈকট্য।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
কম্পনজাত ব্যঞ্জনধ্বনি

**কম্পনজাত ব্যঞ্জনধ্বনি** সেইসমস্ত ধ্বনিকে বলা হয় যেসমস্ত ধ্বনির উচ্চারণকালে কোনো উচ্চারক একটি উচ্চারণস্থানের কাছে নিকটবর্তী হয়ে স্পন্দন বা কম্পন সৃষ্টি করে। প্রবল বায়ুপ্রবাহে উচ্চারকটি উচ্চারণস্থানটিকে তিন-চারবার আলতোভাবে স্পর্শ করে।

বাংলা ভাষায় কোনও কম্পনজাত ব্যঞ্জনধ্বনি নেই।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
বিশোষণ (তড়িৎচৌম্বক বিকিরণ)

[thumb|upright=2|right|এক নজরে [তড়িৎ চৌম্বকীয় বিকিরণ। এই উদাহরণে দৃশ্যমান আলোকে ব্যবহার করে বিশোষনের ধর্ম ব্যাখ্যা করা হয়েছে। একটি সাদা আলোক উৎস থেকে বিভিন্ন তরঙ্গদৈর্ঘ্যের আলো আপতনের পরে বিশোষিত হচ্ছে (এই উদাহরণে সবুজ আলো)]]

**বিশোষণ** ( ইংরেজিতে Absorption) পদার্থবিজ্ঞানের দৃষ্টিকোণ থেকে এমন একটি প্রক্রিয়া যার মাধ্যমে একটি ফোটনের শক্তি অন্য কোন একটি বস্তু দ্বারা শোষিত বা গৃহীত হয়। শোষণকারী বস্তুটি হতে পারে একটি পরমাণু যার যোজনী ইলেক্ট্রনগুলো দুইটি ইলেক্ট্রনীয় শক্তিস্তরের মাঝে একটি অবস্থান্তর অবস্থার সৃষ্টি করে অবস্থান করে। এই প্রক্রিয়ায় ফোটনটি ধ্বংস হয়ে যায়। যে শক্তি শোষিত হয় তা পুনরায় বিকিরিত হতে পারে বা তাপে রূপান্তরিত হতে পারে। আর এর ফলে যে মাধ্যমে শক্তি শোষিত হয় তার তাপমাত্রা বেড়ে যেতে পারে। পুনরায় বিকিরিত তরঙ্গের তরঙ্গদৈর্ঘ্য পূর্বের সমান বা বেশি হতে পারে। জড় মাধ্যমের মধ্য দিয়ে চলমান কোন আলো বা যেকোন তড়িৎ চৌম্বকীয় বিকিরণের তীব্রতা উক্ত বিকিরণের চলার পথের দিকে ধীরে ধীরে হ্রাস পায়। তড়িৎচৌম্বক বিকিরণের বিশোষণের সময় এই ঘটনাটিই ঘটে। মাধ্যমের কণিকাগুলো দ্বারা বিকিরণটি প্রতিফলিত হওয়া এবং মাধ্যমের নিজস্ব শোষণের কারণে এটি হয়।

## প্রায়োগিক বৈশিষ্ট্য
কোন একটি বস্তুর শোষণ ক্ষমতা নির্দেশ করে সেই বস্তুটি কি পরিমাণ আলো শোষণ করতে পারবে। এভাবে শোষণ ক্ষমতা নির্ধারণের মাধ্যমে বিয়ার-ল্যাস্বার্ট নীতি ব্যবহার করে পদার্থের অন্যান্য ধর্ম সম্পর্কেও জানা যায়। বিশোষণের পর পুনরায় যে তরঙ্গ বিকিরিত হয় তার বর্ণালী বিশ্লেষণের মাধ্যমে সে সম্পর্কে অনেক কিছু জানা যায়। বিশেষ করে নক্ষত্র গবেষণার ক্ষেত্রে এই প্রক্রিয়া বেশ ভালো কাজ করে।

নক্ষত্রের কেন্দ্রে অবস্থিত উত্তপ্ত, ভাস্বর ও উচ্চচাপের গ্যাস অবিচ্ছিন্ন বর্ণালীর সৃষ্টি করে। উচ্চতাপের জন্য পরমাণুগুলো খুব উত্তেজিত অবস্থায় থাকে। কিন্তু এরা এতো ঘনসন্নিবিষ্ট অবস্থায় থাকে যে ইলেক্ট্রনগুলো এক পরমাণু থেকে আরেক পরমাণুতে চলে যেতে পারে। এতে করে শক্তি নির্গত হয় এবং এদেরকে পুনরুত্তেজিত করে। এর ফলে অবিচ্ছিন্ন বর্ণালীর সম্ভাব্য সকল বর্ণ নির্গত হয়। এসব বর্ণালীর বিশ্লেষণ থেকে তারার রাসায়নিক ও ভৌত গঠন জানা যায়।

## শোষণের প্রকৃতি
বেশিরভাগ পদার্থের জন্য শোষণের পরিমাণ তড়িৎচৌম্বক বিকিরণের তরঙ্গদৈর্ঘ্যের উপর নির্ভর করে। এর সাথে সাথে কণার বর্ণেরও পরিবর্তন হয় যা আলোর বিছু বর্ণ গ্রহণ করে এবং কিছু প্রতিফলন বা প্রতিসরণের মাধ্যমে ফিরিয়ে দেয়। উদাহরণস্বরুপ কোন বস্তু যদি নীল, সবুজ এবং হলুদ আলো শোষণ করে তাহলে তা লাল দেখাবে।

## আরও দেখুন
* শোষণ বর্ণালী
* শোষণ বর্ণালীবীক্ষণ
* প্রতিসরাঙ্ক
* ক্র্যামার্‌স-ক্রোনিগ সম্পর্ক

## তথ্যসূত্র

* 
* 

## বহিঃসংযোগ
* বর্ণালীভিত্তিক গণনাযন্ত্র - আণবিক শোষণ বর্ণালীর সঠিক ও দ্রুত গণনার জন্য।
* আণবিক তথ্যসংগ্রহ

বিষয়শ্রেণী:তড়িৎচৌম্বক বিকিরণ
বিষয়শ্রেণী:বিক্ষেপণ, অবশোষণ ও বিকিরণী স্থানান্তর (আলোকবিজ্ঞান)
বিষয়শ্রেণী:তড়িচ্চুম্বকীয় বিকিরণ
বিষয়শ্রেণী:বিকিরণ
বিষয়শ্রেণী:বর্ণালীবীক্ষণ
তাড়নজাত ব্যঞ্জনধ্বনি

যেসব ধ্বনির উচ্চারণকালে কোনও উচ্চারক একটি উচ্চারণস্থানে দ্রুতভাবে সংকুচিত হয় সেগুলোকে **তাড়িত** বা **তাড়নজাত ব্যঞ্জনধ্বনি** বলা হয়।

বাংলা ভাষার "ড়" ও "ঢ়" বর্ণের উচ্চারণরীতি তাড়িত।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
ফ্রেড হয়েল

**স্যার ফ্রেড হয়েল** (জুন ২৪, ১৯১৫ - আগস্ট ২০, ২০০১), (ফেলো অব দ্য রয়েল সোসাইটি) একজন ইংরেজ জ্যোতির্বিদ ও গণিতবিদ। তিনি বেশকিছু তত্ত্বের জন্য বিখ্যাত। তার এই তত্ত্বগুলো জ্যোতির্বিজ্ঞানের অগ্রগতির চালিকাশক্তি হিসেবে আখ্যায়িত হতে পারে। এছাড়াও তিনি কিছু বৈজ্ঞানিক কল্পকাহিনী এবং তার পুত্র জিওফ্রি হয়েলেরসাথে যৌথভাবে কয়েকটি বই লিখেন। তিনি ইউনিভার্সিটি অফ কেমব্রিজের ইনস্টিটিউট অফ অ্যাস্ট্রোনমির পরিচালক ছিলেন।

## সম্মাননা
**পুরষ্কারসমূহ:**
* গোল্ড মেডেল অফ দ্য রয়েল অ্যাস্ট্রোনমিক্যাল সোসাইটি - ১৯৬৮
* ব্রুস মেডেল - ১৯৭০
* হেনরি নরিস রাসেল লেকচারশিপ - ১৯৭১
* রয়েল মেডেল - ১৯৭৪
**তার নামে নামাঙ্কিত:**
* গ্রহাণু - ৮০৭৭ হয়েল

## রচিত গ্রন্থসমূহ
### সাহিত্যকর্ম
**এককভাবে:**
* দি ব্ল্যাক ক্লাউড (১৯৫৭)
* অসিয়ান্‌স রাইড (১৯৫৯)
* ফিফ্‌থ প্ল্যানেট (১৯৬৩)
* অ্যান্ড্রোমিডা ব্রেকথ্রো (১৯৬৫)
* অক্টোবর দি ফাস্ট ইজ টু লেট (১৯৬৬)
* এলিমেন্ট ৭৯ (১৯৬৭)
* কমেট হ্যালি (নভেম্বর, ১৯৮৫)
**জিওফ্রি হয়েলের সাথে যৌথভাবে:**
* রকেট্‌স ইন উরসা মেজর (১৯৬৯)
* সেভেন স্টেপ্‌স টু দ্য সান (১৯৭০)
* দি ইনফারনো (অক্টোবর, ১৯৭৩)
* দি মলিকুল মেন অ্যান্ড দ্য মনস্টার অফ লচ নেস (১৯৭৩) 
* ইনটু ডিপেস্ট স্পেস (১৯৭৪)
* দি ইনক্যান্ডেসেন্ট ওয়ান্‌স (১৯৭৭)
* দি ওয়েস্টমিনিস্টার ডিসাস্টার (অক্টোবর, ১৯৭৮)
### অন্যান্য রচনা
* নিকোলাস কোপারনিকাস (১৯৭৩)
* অ্যাস্ট্রোনমি অ্যান্ড কসমোলজি: অ্যা মডার্ন কোর্স (১৯৭৫)
* এনার্জি অর এক্সটিংশন?দি কেইস ফর নিউক্লিয়ার এনার্জি (১৯৭৭)
* দি ইনটেলিজেন্ট ইউনিভার্স (১৯৮৩)

## তথ্যসূত্র

## External links
* Obituary by Sir Martin Rees, ''Physics Today'' 
* Obituary in ''The Guardian''

বিষয়শ্রেণী:ইংরেজ জ্যোতির্বিজ্ঞানী
বিষয়শ্রেণী:বিজ্ঞান কল্পকাহিনী লেখক
বিষয়শ্রেণী:১৯১৫-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:ব্রুস পদক বিজয়ী
বিষয়শ্রেণী:ইংরেজ অজ্ঞেয়বাদী
বিষয়শ্রেণী:২০শ শতাব্দীর ব্রিটিশ ঔপন্যাসিক
বিষয়শ্রেণী:২০শ শতাব্দীর নাস্তিক
বিষয়শ্রেণী:ব্রিটিশ নাস্তিক
বিষয়শ্রেণী:ইংরেজ পুরুষ ঔপন্যাসিক
বিষয়শ্রেণী:রয়েল সোসাইটির সভ্য
বিষয়শ্রেণী:নাইটস ব্যাচেলর
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বিষয়শ্রেণী:রয়েল পদক বিজয়ী
বিষয়শ্রেণী:সেন্ট জনস কলেজ, কেমব্রিজের সভ্য
তালব্য ব্যঞ্জনধ্বনি

জিহ্বার মাঝের অংশটি তালুটি স্পর্শ করে বা তার কাছে নিকটবর্তী হয়ে যেসব ধ্বনি উচ্চারিত হয়, সেগুলোকে **তালব্য ব্যঞ্জনধ্বনি** বলা হয়। বিশুদ্ধ তালব্য ব্যঞ্জনধ্বনি বিশ্বের ভাষায় ব্যবহার খুবই কম, অথচ অর্ধ-তালব্য ব্যঞ্জনধ্বনি (পশ্চাদ্‌দন্তমূলীয় ব্যঞ্জনধ্বনি ও তালব্যীভূত জিহ্বামূলীয় ব্যঞ্জনধ্বনি) সর্বব্যাপী।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
পশ্চাত্তালব্য ব্যঞ্জনধ্বনি

জিহ্বার পিছন অংশটি কোমল তালু বা পশ্চাত্তালুটি স্পর্শ করে বা তার কাছে নিকটবর্তী হয়ে যেসব ধ্বনি উচ্চারিত হয়, সেগুলোকে **পশ্চাত্তালব্য ব্যঞ্জনধ্বনি** বলা হয়। অনেক বইয়ে এই উচ্চারণস্থানে সৃষ্টি করা ব্যঞ্জনধ্বনিগুলো **কোমল তালব্য**, **জিহ্বামূলীয়**, ও **কণ্ঠ্য** নামেও পরিচিত।

বাংলা ভাষার "ক", "খ", "গ", "ঘ", ও "ঙ" বর্ণগুলোর উচ্চারণস্থানটি পশ্চাত্তালু।

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
উইলিয়াম আলফ্রেড ফাওলার

**উইলিয়াম আলফ্রেড ফোলার** (আগস্ট ৯, ১৯১১ - মার্চ ১৪, ১৯৯৫) একজন নোবেল পুরস্কার বিজয়ী মার্কিন জ্যোতিঃপদার্থবিজ্ঞানী। তিনি যুক্তরাষ্ট্রের পেনসিলভানিয়া অঙ্গরাজ্যের পিট্‌সবার্গে জন্মগ্রহণ করেন। ওহাইও স্টেট ইউনিভার্সিটি থেকে স্নাতক সম্পন্ন করে ক্যালিফোর্নিয়া ইনস্টিটিউট অফ টেকনোলজিতে চলে যান পারমাণবিক পদার্থবিজ্ঞানে পিএইচডি করার জন্য। তার গবেষণা পত্রটি ১৯৫৭ সালে ই. মার্গারেট বারবিজ, জিওফ্রি বারবিজ এবং ফ্রেড হয়েলের সাথে যৌথভাবে প্রকাশিত হয়। তার পত্রে তিনি উল্লেখ করেন কীভাবে তারার কেন্দ্রিন সংশ্লেষণের মাধ্যমে সবচেয়ে হালকা রাসায়নিক মৌলসমূহের প্রাচুর্যের ব্যাখ্যা করা যায়।

## তথ্যসূত্র

## বহিঃসংযোগ
* উইলিয়াম আলফ্রেড ফোলার এর জীবনী 
* Bruce Medal page 

বিষয়শ্রেণী:১৯১১-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:সেন্ট জনস কলেজ, কেমব্রিজের সভ্য
রসায়নে নোবেল বিজয়ীদের তালিকা

[thumb| [আলফ্রেড নোবেল এর ১৮৯৫ সালের উইল অনুসারে রসায়নে নোবেল পুরস্কার দেয়া হয়।]]

রসায়নশাস্ত্রের বিভিন্ন শাখায় গুরুত্বপূর্ণ অবদান রাখার জন্য রাজকীয় সুয়েডীয় বিজ্ঞান অ্যাকাডেমি বিজ্ঞানীদেরকে প্রতিবছর **[[রসায়নে নোবেল পুরস্কার]]** (সুয়েডীয় ভাষায় Nobelpriset i kemi) প্রদান করে।  ১৮৯৫ সালে  আলফ্রেড নোবেলের উইল অনুসারে যে পাঁচ শাখায় নোবেল পুরস্কার দেয়ার কথা তার মধ্যে রসায়ন অন্যতম। বাকি বিষয়গুলো হচ্ছে পদার্থবিজ্ঞান, সাহিত্য, শান্তি এবং চিকিৎসাবিজ্ঞান। পরবর্তীতে অর্থশাস্ত্রকেও এই তালিকায় সংযুক্ত করা হয়। এই পুরস্কারের ব্যাপারটি দেখাশোনা করে  নোবেল ফাউন্ডেশন ।  রসায়ন নোবেল কমিটির পরামর্শে রাজকীয় সুয়েডীয় বিজ্ঞান অ্যাকাডেমি এই পুরস্কারটি প্রদান করে। প্রতিবছর নোবেলের মৃত্যু তারিখ ১০ ডিসেম্বর সুইডেনের রাজধানী স্টকহোম থেকে রসায়নে নোবেল পুরস্কার প্রদান করা হয়।  ১৯০১ সালে নেদারল্যান্ডসের জ্যাকবস হেনরিকাস ভ্যান্ট হফকে প্রদান করা।

২৫ জনের মত বিজ্ঞানী জৈব রসায়নে অবদান রাখার জন্য নোবেল পুরস্কার অর্জন করেছেন।

রাষ্ট্রীয় নিষেধাজ্ঞার কারণে জার্মানীর রিচার্ড কুন (১৯৩৮) এবং এডলফ বুটেনান্ড (১৯৩৯) নোবেল পুরস্কার গ্রহণ করতে পারেন নাই। পরবর্তীতে তারা পদক এবং সনদ পান কিন্তু কোন টাকা পান নাই। ফ্রেডরিক স্যাঙ্গার ১৯৫৮ ও ১৯৮০ সালে রসায়নে এবং জন বার্ডেন ১৯৫৬ ও ১৯৮০ সালে পদার্থে নোবেল পুরস্কার অর্জন করেন। এই দুই বিজ্ঞানীই একই বিষয়ে দুইবার করে নোবেল পান। অন্যদিকে মেরি ক্যুরি (পদার্থে ১৯০৩, রসায়নে ১৯১১)  এবং লিনাস পাউলিং (রসায়ন ১৯৫৪, শান্তি ১৯৬২) দুইবার করে নোবেল পুরস্কার পান।

চারজন নারী রসায়নে নোবেল পুরস্কার বিজয় করেছেন: মারি ক্যুরি, জ্যুলিয়া ক্যুরি (১৯৩৫), ডরোথি হজকিন (১৯৬৪) এবং আডা যোনাথ (২০০৯)। 

আটবছর রসায়নে কোন নোবেল পুরস্কারর ঘোষণা করা হয় নাই।
রাজকীয় সুয়েডীয় বিজ্ঞান একাডেমি রসায়নে নোবেল পুরস্কার দিয়ে থাকে।

## বিজয়ীদের পূর্ণ তালিকা
### ১৯০১ - ১৯৫০

### ১৯৫১ - ২০০০

### ২০০১ - ২০৫০

## তথ্যসূত্র

* দি নোবেল ফাউন্ডেশন (২০০৬) রসায়নে নোবেল

## আরও দেখুন
* আলফ্রেদ নোবেল
* নোবেল পুরস্কার
* সাহিত্যে নোবেল পুরস্কার
* শান্তিতে নোবেল পুরস্কার
* অর্থনীতিতে নোবেল পুরস্কার
* নোবেল পুরস্কারপ্রাপ্তদের তালিকা
* পদার্থবিজ্ঞানে নোবেল পুরস্কার
* চিকিৎসাবিজ্ঞানে নোবেল পুরস্কার
* নোবেল পুরস্কার বিজয়ী নারীদের তালিকা

## বহিঃসংযোগ
* নোবেল বিজয়ের ঘটনাপঞ্জি
* রসায়নে নোবেল পুরস্কার বিজয়ীরা

বিষয়শ্রেণী:নোবেল বিজয়ী রসায়নবিদ
বিষয়শ্রেণী:নোবেল বিজয়ীদের তালিকা
দৈব প্রক্রিয়া

[থাম্ব|একটি গোলকের পৃষ্ঠতলে একটি [উইনার প্রক্রিয়া|উইনার বা ব্রাউনিয়ান গতি প্রক্রিয়াটির একটি কম্পিউটার সিমুলেটেড উপলব্ধি। উইনার প্রক্রিয়াটি সম্ভাব্যতা তত্ত্বের ক্ষেত্রে সবচেয়ে অধ্যয়ন একটি দৈব প্রক্রিয়া।]]
**দৈব প্রক্রিয়া** (Stochastic process বা Random Process) বলতে সম্ভাবনা তত্ত্বে একটি দৈব ফাংশন বোঝানো হয়ে থাকে, অধিকাংশ ক্ষেত্রে যা সময় ব্যবধি (time interval) (ব্যবহারিক ক্ষেত্রে এ ধরনের দৈব প্রক্রিয়াকে সময় ধারা (time series) বলে) অথবা কোন ক্ষেত্র-অঞ্চল (region of space) ডোমেইনে (এ ধরনের দৈব প্রক্রিয়াকে দৈব ক্ষেত্র (random field) বলে) সংজ্ঞায়িত হয়ে থাকে।

সময় ধারার উদাহরণ হিসেবে স্টক বাজার (stock market), বিনিময় হারের (exchange rate) উত্থান পতন, বাক-সংকেত (speech signal), অডিও ও ভিডিও সংকেত, রোগীর ইকেজি, ইইজি, রক্তচাপ, তাপমাত্রা, ইত্যাদি তথ্য; এবং দৈব চলাচলসমূহ, যেমন ব্রাউনীয় গতি (Brownian motion), দৈব চলন (random walk), ইত্যাদি উল্লেখযোগ্য। এছাড়া ব্যাকটিরিয়ার জনসংখ্যার বৃদ্ধি, তাপীয় বিশৃংখলা, বা একটি গ্যাস অণু এর চলাফেরাও এর মধ্যে পরে। দৈব প্রক্রিয়াগুলি গাণিতিক মডেল হিসাবে সিস্টেম এবং এলোমেলোভাবে পরিবর্তিত হয় বলে মনে হয় এমন দৈব ঘটনাগুলির হিসাবে ব্যাপকভাবে ব্যবহৃত হয়। বিজ্ঞানের  অনেকগুলি শাখায় এর প্রয়োগ রয়েছে যেমন জীববিজ্ঞান,রসায়ন, বাস্তুতন্ত্র, স্নায়ুবিজ্ঞান, পদার্থবিজ্ঞান পাশাপাশি প্রযুক্তি এবং প্রকৌশল ক্ষেত্র যেমন চিত্র প্রক্রিয়াকরণ, সিগন্যাল প্রক্রিয়াজাতকরণ, তথ্য তত্ত্ব, কম্পিউটার বিজ্ঞান, তথ্যগুপ্তিবিদ্যা এবং টেলিযোগাযোগ।

**দৈব ফাংশন** শব্দটি **দৈব প্রক্রিয়া** বা এলোমেলো প্রক্রিয়া বোঝাতেও ব্যবহৃত হয়,কারণ একটি দৈব প্রক্রিয়াকে কোনও ফাংশন স্পেসের এলোমেলো উপাদান হিসাবেও ব্যাখ্যা করা যেতে পারে।

গাণিতিক বৈশিষ্ট্যের ভিত্তিতে **দৈব প্রক্রিয়া**গুলি বিভিন্ন বিভাগে বিভক্ত করা যেতে পারে, যার মধ্যে **এলোমেলো পদচারণা**( random walks), **মার্টিংএলস** ( martingales), মার্কভ প্রক্রিয়া ( Markov processes), ল্যাভি প্রক্রিয়া (Lévy processes), **গাউসীয় প্রক্রিয়া**, (Gaussian processes) এলোমেলো ক্ষেত্র (random fields), পুনর্নবীকরণ প্রক্রিয়া (renewal processes), এবং  ব্র্যঞ্চিং প্রক্রিয়া (branching processes)। স্টোকাস্টিক প্রক্রিয়াগুলির অধ্যয়নটি সম্ভাবনা, ক্যালকুলাস, লিনিয়ার বীজগণিত, সেট তত্ত্ব এবং টপোলজির গাণিতিক জ্ঞান এবং কৌশলগুলি ব্যবহার করে পাশাপাশি গাণিতিক বিশ্লেষণের শাখা যেমন বাস্তব বিশ্লেষণ, পরিমাপ তত্ত্ব, ফুরিয়ার বিশ্লেষণ এবং **কার্যকরী বিশ্লেষণ**ও (functional analysis) ব্যবহার করে।

## সংজ্ঞা

দৈব প্রক্রিয়া হলো দৈব চলক (random variable) {**X***i*} এর সূচিত সংগ্রহ (indexed collection)। এর সূচক *i* সাধারণত বাস্তব সংখ্যার সেট **R** থেকে মান নেয়।

বিশেষক্ষেত্রে এই সূচকের মান বিচ্ছিন্ন হয়ে থাকে, সেক্ষেত্রে সাধারণত অঋণাত্মক পূর্ণসংখ্যার সেট {০, ১, ২, ৩, ...}।

অবিচ্ছিন্ন দৈব প্রক্রিয়ায় এই সূচক অবিচ্ছিন্ন (সাধারণত স্থানাঙ্ক বা সময় বোঝাতে) হয় ও অগণন অসীম (uncountably infinite) সংখ্যক দৈব চলক পাওয়া যায়।

## তথ্যসূত্র

বিষয়শ্রেণী:দৈবসম্ভাব্য প্রক্রিয়া
বিষয়শ্রেণী:সম্ভাবনা তত্ত্ব
বিষয়শ্রেণী:পরিসংখ্যানিক উপাত্তের ধরন
কেন্দ্রীন সংশ্লেষ

**কেন্দ্রীন সংশ্লেষ** (Nucleosynthesis) হল নিউক্লিয়নদের (প্রোটন বা নিউট্রন) সংশ্লেষণ। এটি পূর্বতন নিউক্লিয়ন থেকে নতুন পারমাণবিক কেন্দ্রীন তৈরির প্রক্রিয়ার নাম। বৃহৎ বিস্ফোরণের পরে মহাবিশ্বের তাপমাত্রা যখন ১০ মিলিয়ন ডিগ্রীতে নেমে আসে তখন কোয়ার্ক-গ্লুওন প্লাসমা থেকে প্রাথমিক নিউক্লিয়নসমূহ সৃষ্টি হয়েছিল। প্রথম এই প্রক্রিয়াটিকে বলা যেতে পারে *নিউক্লিয়ন সৃষ্টি* বা Nucleogenesis। এই কেন্দ্রীন সংশ্লেষের চূড়ান্ত পরিণতি ছিল কার্বন, অক্সিজেনসহ অন্যান্য সকল মৌলের অস্তিত্ব লাভ। এই মৌলগুলো তারার অভ্যন্তরে কেন্দ্রীন বিভাজন অথবা কেন্দ্রীন সংযোজন বিক্রিয়ার মাধ্যমে সৃষ্টি হয়েছিলো।

## ইতিহাস
আর্থার স্ট্যানলি এডিংটন সর্বপ্রথম ১৯২০ সালে বলেন যে তারাসমূহ হাইড্রোজেনকে হিলিয়ামে রুপান্তরিত করার মাধ্যমে শক্তি উৎপাদন করে। কিন্তু এই প্রস্তাব তখন গ্রহণযোগ্য হয়নি কারণ তারার একেবারে অভ্যন্তরভাগে সংগঠিত এই বিক্রিয়ার জন্য প্রয়োজনীয় গাণিতিক সূত্রের অবতারণা তিনি করতে পারেননি। দ্বিতীয় বিশ্বযুদ্ধের কয়েক বছর আগে হ্যান্স বেথে সর্বপ্রথম এই প্রক্রিয়ার একটি গ্রহণযোগ্য পরিমাণগত ব্যাখ্যা দেন। যুদ্ধের পরের বছরগুলিতে বিজ্ঞানী ফ্রেড হয়েল কেন্দ্রীন সংশ্লেষের মূল প্রক্রিয়া সম্বন্ধে বলেন যদিও তার বর্ণনাটি ছিল মূলত তারায় হাইড্রোজেন থেকে কীভাবে আরও ভারী মৌল সৃষ্টি হয় সে বিষয়ে। বিশ্বতত্ত্বের স্থির অবস্থা তত্ত্ব মেনে নিলেই তার এই প্রক্রিয়া খাটে। হয়েল তার গবেষণা ক্ষেত্রে সফলতা পান যার প্রমাণ তার গবেষণায় উদ্বুদ্ধ বিজ্ঞানীদের মৌলিক গবেষণা। হয়েলের গবেষণার পরপরই ই. মার্গারেট বারবিজ, জিওফ্রি বারবিজ এবং উইলিয়াম আলফ্রেড ফাওলার কেন্দ্রীন সংশ্লেষের গোড়াপত্তন করেন। তাদের সাথে এলিস্টেয়ার জি. ডব্লিউ ক্যামেরন এবং ডোনাল্ড ডি. ক্লেইটন এর নাম উল্লেখ করা যেতে পারে।

## প্রকারভেদ
* বৃহৎ বিস্ফোরণ কেন্দ্রীন সংশ্লেষ
* নাক্ষত্রিক কেন্দ্রীন সংশ্লেষ
* বিস্ফোরক কেন্দ্রীন সংশ্লেষ
* মহাজাগতিক রশ্মি spallation

বিষয়শ্রেণী:জ্যোতিঃপদার্থবিজ্ঞান
বিষয়শ্রেণী:পারমাণবিক পদার্থবিজ্ঞান
বিষয়শ্রেণী:কেন্দ্রীন সংশ্লেষ
বিষয়শ্রেণী:নিউক্লীয় পদার্থবিজ্ঞান
তারা তালিকা

[thumb|300px|তারা তালিকা থেকে [পরশু মণ্ডল|পরশু মণ্ডলের (গ্রিক পুরাণ থেকে পের্সেউস পরে) ছবি প্রকাশিত করেছে জার্মান জ্যোতির্বিজ্ঞানী ইয়োহানেস হেভেলিউস ১৬৯০ সালে।]]
**তারা তালিকা** () হল এক ধরনের জ্যোতির্বৈজ্ঞানিক তালিকা যা মহাকাশের সকল তারার তালিকা প্রণয়ন করে। জ্যেতির্বিজ্ঞানে অনোক তারার নামকরণ করা হয় কেবলমাত্র তার তালিকা নম্বর দিয়ে। তারার সংখ্যা এত বেশি যে একটিমাত্র তালিকায় সবগুলোকে নিয়ে আসা প্রায় অসম্ভব। এজন্যই প্রচুর তারা তালিকা দেখা যায়। অধিকাংশ আধুনিক তারা তালিকার ইলেক্ট্রনিক রুপ রয়েছে এবং সেগুলো নাসার অ্যাস্ট্রোনমিক্যাল ডাটা সেন্টার থেকে বিনামূল্যে ডাউনলোড করা যায়।

## ঐতিহাসিক তালিকাসমূহ
পৃথিবীর প্রথম তারা তালিকা প্রণয়ন করেন চৈনিক জ্যোতির্বিদ গ্যান ডি (Gan De), খ্রিস্টপূর্ব ৪র্থ শতাব্দীতে।

দ্বিতীয় শতাব্দীতে টলেমীর আলমাজেস্ট গ্রন্থের অংশ হিসেবে একটি তারা তালিকা প্রকাশিত হয়। এতে টলেমী আলেক্সান্দ্রিয়া হতে দৃশ্যমান ১,০২২ টি তারার তালিকা প্রণয়ন করেন। প্রায় এক হাজার বছর এই তালিকাটি আরব এবং পশ্চিমা বিশ্বে আদর্শ হিসেবে গ্রহণযোগ্য ছিল। অবশ্য টলেমীর তালিকাটিও পূর্বতন তারা তালিকা প্রণেতা হিপ্পার্কাসের তালিকার উপর অনেকাংশেই নির্ভরশীল ছিল। এটি দ্বিতীয় খ্রস্টপূর্বাব্দে প্রকাশিত হয়। এছাড়া ৩০০ খৃস্টপূর্বাব্দে টিমোচ্যারিস কর্তৃক প্রণীত একটি তালিকার কথাও জানা যায়।

## বেয়ারের তালিকা
তারাদের নামকরণের ক্ষেত্রে মধ্যযুগে প্রণীত দুইটি তারা তালিকার পদ্ধতি বর্তমান যুগেও ব্যবহৃত হয়ে আসছে। এর একটি হল বেয়ারের তালিকা এবং অপরটি ফ্ল্যামস্টিড তালিকা।

জোহান বেয়ার তার ইউরানোমেট্রিয়াতে উজ্জ্বল তারাদের একটি তালিকা প্রণয়ন করেন।

জন ফ্ল্যামস্টিড তার হিস্টোরিয়া সেলেস্টিস ব্রিটানিকা গ্রন্থে একটি তারা তালিকা প্রণয়ন করেন।

## সম্পূর্ণ আকাশের তারাসমূহের তালিকাসমূহ
### এইচডি/এইচডিই

### এসএও

### বিডি/সিডি/সিপিডি

### এসি

### ইউএসএনও-বি১.০

## বিশেষায়িত তালিকাসমূহ
### এডিএস

### বিএস, বিএসসি, এইচআর

### জিজে

### জিসিটিপি

### এইচআইপি

## আরও দেখুন
* তারা তালিকাসমূহের তালিকা

## বহিঃসংযোগ
* NASA Astronomy Data Center
* Centre de Données astronomiques de Strasbourg 
* Sloan Digital Sky Survey
* IAU FAQ on "Naming Stars"
* Name a Star? The Truth about Buying Your Place in Heaven
* Astronomical Catalog Designations: Standardized List for Online Databases
* Hartmut Frommert's list of star catalogues 

বিষয়শ্রেণী:জ্যোতির্বৈজ্ঞানিক তালিকা
বিষয়শ্রেণী:নক্ষত্র তালিকা
বিষয়শ্রেণী:নক্ষত্র
বিষয়শ্রেণী:জ্যোতির্মিতি
বিষয়শ্রেণী:নাক্ষত্রিক জ্যোতির্বিজ্ঞান
ইউরানোমেট্রিয়া

[ডান|থাম্ব|200px|ইউরানোমেট্রিয়াতে চিত্রায়িত [কালপুরুষ মণ্ডল। সৌজন্যে: ইউনাইটেড স্টেট্‌স নেভাল অবজারভেটরি গ্রন্থাগার]]
*ইউরানোমেট্রিয়া* (Uranometria) হল ইয়োহান বেয়ার কর্তৃক প্রণীত তারা কার্টোগ্রাফির সংক্ষিপ্ত নাম। ১৬০৩ সালে জার্মানির অগ্‌সবার্গ থেকে এটি প্রকাশিত হয়। এটি প্রকাশ করেন ক্রিস্টোফোরাস ম্যাংগাস। এর পূর্ণ নাম ছিল *Uranometria : omnium asterismorum continens schemata, nova methodo delineata, aereis laminis expressa.*

[ডান|থাম্ব|200px|ইউরানোমেট্রিয়ার প্রচ্ছদ। সৌজন্যে: [ইউনাইটেড স্টেট্‌স নেভাল অবজারভেটরি গ্রন্থাগার]]

## আরও দেখুন

* তারা চিত্র
* ইউরানোগ্রাফি

## তথ্যসূত্র

## বহিঃসংযোগ
* Online images of all plates
* High-resolution images of some plates 

বিষয়শ্রেণী:তারা চিত্র